stanford-oval/wikipedia huggingface dataset:
Arovuokko
Levinneisyys

Arovuokko kasvaa luonnonvaraisena alueella, joka ulottuu Ranskasta ja Saksasta läpi Keski- ja Itä-Euroopan Siperian itäosiin ja Pohjois-Kiinaan. Suomea lähimmät esiintymät ovat Virossa sekä Ruotsissa Öölannissa ja Gotlannissa. Suomessa lajia tavataan toisinaan villiintyneenä.
Elinympäristö

Luonnonvaraisena arovuokkoa tavataan alvariniityillä sekä kalkkialueiden mäntymetsissä, pelloilla ja pientareilla. Suomessa lajia tavataan toisinaan asutuksen lähistöllä viljelyjäänteenä tai -karkulaisena.
Käyttö

Arovuokkoa viljellään yleisesti koristekasvina. Laji on perinneperenna, jota kasvatetaan mm. puistojen ja pihojen puolivarjoisilla paikoilla sekä perennaryhmissä. Se leviää rönsyistä, joten perennaryhmissä sen kasvua voidaan joutua rajoittamaan. Arovuokko viihtyy kalkkipitoisella kasvupaikalla.
Aiheesta muualla

Kasviatlas 2016: Arovuokko (Anemone sylvestris) levinneisyys Suomessa
Puutarha.net: Arovuokko Anemone sylvestris
Pinkka, Lajituntemuksen oppimisympäristö: Arovuokko (Anemone sylvestris)
Den virtuella floran: Arovuokko (Anemone sylvestris) (ruotsiksi)
United States Department of Agriculture (USDA): Anemone sylvestris (englanniksi)
Flora of China: Anemone sylvestris (englanniksi)
Arovuokon kukka
Arovuokko hedelmävaiheessa
Bud O’Connor

| Bud O’Connor |
| --- | --- |

Henkilötiedot
Syntynyt: 21. kesäkuuta 1916 Montreal, Quebec
Kuollut: 24. elokuuta 1977
Kansalaisuus:   Kanada
Jääkiekkoilija
Pelipaikka:  hyökkääjä
Pelaajaura
Pääsarjaura:  1941–1952
Seurat:  Montreal Canadiens (NHL),   New York Rangers (NHL),   Cincinnati Mohawks (AHL)
Hockey Hall of Fame
 1988 
Herbert William ”Buddy” O'Connor (21. kesäkuuta 1916 Montreal, Quebec, Kanada – 24. elokuuta 1977) oli kanadalainen jääkiekkoilija. Hyökkääjänä pelanneen O'Connorin seurat olivat Montreal Canadiens ja New York Rangers National Hockey Leaguessa.
Saavutuksia

Stanley Cup 1944
Lady Byng Trophy 1948 (urheilullisuudesta ja herrasmiesmäisyydestä)
Hart Memorial Trophy 1948 (paras pelaaja)
New York Rangersin kapteeni 1949–1950
Hockey Hall of Fameen 1988
Aiheesta muualla

Bud O’Connor The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Maurice Richard | Hart Memorial Trophyn voittaja 1948 | Seuraaja: Sid Abel |
| 0 | 1 | 2 |
| --- | --- | --- |
| Edeltäjä: Bobby Bauer | Lady Byng Memorial Trophyn voittaja 1948 | Seuraaja: Bill Quackenbush |
Aurinkolahden peruskoulu

| Aurinkolahden peruskoulu |
| --- | --- |
 Iiluodonpihan toimipiste
Sijainti:  Iiluodonpiha 1, Villiruusunkuja 4 ja Aurinkotuulenkatu 11, Aurinkolahti, Helsinki
Koordinaatit:  60°12′13″N, 25°08′43″E
Tyyppi:  peruskoulu
Rehtori:  Erja Ursin
Luokat:  1–9
Verkkosivut
Aurinkolahden peruskoulu on peruskoulu Helsingin Aurinkolahdessa. Sen opetuksessa painotetaan teknologiakasvatusta.
Kouluun kuuluu Iiluodonpihan (Aurinkokoulu), Villiruusunkujan (Auringonpilkku) ja Aurinkotuulenkadun (Kanava) toimipisteet. Iiluodonpihan toimipisteessä on luokat 5–9, Villiruusunkujan toimipisteessä luokat 1–5 ja Aurinkotuulenkadun toimipisteessä luokat 1–3.
Koulun rehtorina toimii Erja Ursin.
Aiheesta muualla

Kuvia tai muita tiedostoja aiheesta Aurinkolahden peruskoulu Wikimedia Commonsissa
Aurinkolaulu

Aurinkolaulu eli Luotujen ylistys (alkup.[lähde? ] lat. Laudes Creaturarum), on Franciscus Assisilaisen säveltämä ja sanoittama kristillinen hymni, jonka teemana on Jumalan ylistys ja hänen kiittämisensä Hänen luomistaan asioista. Se on peräisin vuodelta 1224. Aurinkolaulun on suomentanut mm. Seppo A. Teinonen, ja se on julkaistu kirjassa Kutsu köyhyyteen, 1981.
Aurinkolaulu ei ole mitallinen, säkeistömuotoinen runo, joka sellaisenaan kävisi yhteislauluksi, virsikirjaan. Suomen evankelis-luterilaisen kirkon virsikirjan virsi 455 "Luodut, te Herraa kiittäkää" on Aurinkolaulun virreksi muokattu teksti. Sen englanninkielinen teksti on William Henry Draperin tekemä (All Creatures of Our God and King) ja se on julkaistu viimeistään 1919, alkuaan lasten jumalanpalvelusta varten. Anna-Maija Raittila on suomentanut Draperin tekstin 1979.
Ruotsin kirkon virsikirjassa virsi 23 "Oi kiitos, Luojan, Jumalan" on myös Anna-Maija Raittilan käännös Aurinkolaulusta. Sen teksti seuraa Olov Hartmanin 1979 tekemää ruotsinnosta ja se eroaa hieman Suomen ev. lut. kirkon virsikirjan tekstistä.
Helsingin katolisen hiippakunnan virsikirjassa Cantemus on viisisäkeistöinen muoto Anna-Maija Raittilan Suomen ev. lut. kirkon virsikirjassa olevasta virrestä, (virsi 304). Vapaiden suuntien käyttämässä laulukirjassa Hengllinen laulukirja on myös viisisäkeistöinen versio Anna-Maija Raittilan suomennoksesta.
Aiheesta muualla

Kuvia tai muita tiedostoja aiheesta Aurinkolaulu Wikimedia Commonsissa
Carrien päiväkirjat

| Carrien päiväkirjat> The Carrie Diaries |
| --- | --- |
 Sarjan logo.
Tyyli:  draama, komedia
Kestoaika:  42 min
Luoja(t):  Amy B. Harris (sarja) Candace Bushnell (kirjat)
Pääosissa:  AnnaSophia Robb Austin Butler Ellen Wong Katie Findlay Stefania Owen Brendan Dooling Chloe Bridges Freema Agyeman Matt Letscher Lindsey Gort
Alkuperämaa:   Yhdysvallat
Alkuperäiskieli:  englanti
Verkko:   The CW  Sub
Esitetty:  14. tammikuuta 2013 – 31. tammikuuta 2014 (Yhdysvallat)   5. kesäkuuta 2013 – 26. elokuuta 2014 (Suomi)
Tuotantokausia:  2
Jaksoja:  26
Tuotanto
Vastaava(t) tuottaja(t):  Miguel Arteta  Candace Bushnell   Len Goldstein  Amy B. Harris   Stephanie Savage   Josh Schwartz
Tuotantoyhtiö(t):  Fake Empire Productions   A.B. Baby Productions   Warner Bros. Television
Edeltäjä:  Sinkkuelämää  (1998–2004)
Aiheesta muualla
Virallinen sivusto
IMDb 
Carrien päiväkirjat (engl. The Carrie Diaries) yhdysvaltalainen The CW Television Networkin draamasarja, joka perustuu Candace Bushnellin samannimiseen kirjaan. Sarja on esiosa HBO:n Sinkkuelämää-sarjalle. Televisiosarjan ensimmäinen jakso esitettiin Yhdysvalloissa 14. tammikuuta 2013.
Sarja kertoo Carrie Bradshaw’n elämästä high schoolissa vuonna 1984. Suomessa sarjaa alettiin esittää Subilla 5. kesäkuuta 2013.
Sarjaa tehtiin kaksi tuotantokautta. Toukokuussa 2014 The CW ilmoitti, ettei tilaa kolmatta kautta.
Henkilöt > Päähenkilöt

Carrie Bradshaw (AnnaSophia Robb) on 16-vuotias toimittajan urasta unelmoiva lukiolainen Castleburystä, Connecticutista. Carrien äiti kuoli hiljattain syöpään, minkä seurauksena Carrien pikkusisko Dorrit on kapinoivampi kuin koskaan, ja heidän isänsä Tom on häkeltynyt jouduttuaan yhtäkkiä huolehtimaan kahdesta teinitytöstä yksin. Sen sijaan, että joutuisi käymään koulua kerran viikossa, Carrie lähtee työharjoitteluun asianajotoimistoon New Yorkiin. Hän kuitenkin jättää paikan työskennelläkseen Interview Magazine -lehdessä. Lukion loppuvuodesta Carrielle tarjotaan kokopäivätyötä Interview Magazinella, jonka hän ottaa vastaan.
Sebastian Kydd (Austin Butler) on uusi oppilas Castlebury High Schoolissa ja Carrien ihastus. Sebastian muuttaa Castleburyyn saatuaan potkut vanhasta koulustaan harrastettuaan seksiä taidehistorian opettajan kanssa. Sebastian asuu eronneen äitinsä kanssa, joka ei ole koskaan kotona. Hän ja Carrie ovat koko sarjan ajan on-off-suhteessa, mutta on selvää, että heillä molemmilla on tunteita toisiaan kohtaan.
Jill "Mouse" Chen (Ellen Wong) on Carrien paras ystävä lukiosta. Koulussa hän on ylisuorittaja ja nörtti, jonka vanhemmat ovat pakottaneet hänet olemaan paras kaikessa. Toisen tuotantokauden lopulla Mouse ottaa vastaan paikan Harvardista.
Maggie Landers (Katie Findlay) on Carrien paras ystävä ja Waltin seksuaalisesti aktiivinen ex-tyttöystävä. Hän on sarkastinen ja itsevarma oppilas, joka hädin tuskin läpäisee kouluaan ja jolla sanotaan olevan onneton kotielämä, missä hänen vanhempansa laiminlyövät ja jättävät hänet huomiotta.
Dorrit Bradshaw (Stefania LaVie Owen) on Carrien levoton, 14-vuotias, kapinallinen pikkusisko. Hän paheksuu avoimesti Carrieta, koska tämä on ollut läheisempi heidän äitinsä kanssa. Hän kapinoi värjäämällä hiuksensa ja pitämällä vahvaa silmämeikkiä samoin kuin tapaillen vanhempaa poikaa.
Walter "Walt" Reynolds (Brendan Dooling) on Carrien paras ystävä ja Maggien ex-poikaytävä. Ensimmäisellä kaudella Walt kamppailee seksuaalisen suuntautumisensa kanssa ja kiinnostuu miehestä nimeltä Bennet Wilcox. Lopulta hän ja Maggie eroavat, ja hänen ystävänsä saavat selville hänen homoutensa. Toisella tuotantokaudella hän alkaa seurustella Bennetin kanssa.
Donna LaDonna (Chloe Bridges) on koulun suosituin tyttö ja "The Jens" -nimisen klikin johtaja. Hän oli Carrien kilpailija ensimmäisellä kaudella ja ihastunut Waltiin. Kun Donna sai selville Waltin olevan homo, hän suojeli tämän salaisuutta kertomalla koko koululle, että he harrastivat seksiä.
Larissa Loughlin (Freema Agyeman) on hippi, britti, huippuluokan toimittaja Interview-lehdessä ja biletyttö, joka toimii Carrien mentorina New Yorkissa.
Tom Bradshaw (Matt Letscher) on Carrien ja Dorritin ylisuojeleva isä. Hän rentoutuu hieman sarjan edetessä. Kun Carrie valitsee työpaikan Interviewissä yliopiston sijasta, Tom paheksuu tätä ja sulkee hänen rahahanansa.
Samantha Jones (Lindsey Gort) on Donnan röyhkeä ja menevä vanhempi serkku, jonka kanssa Carrie ystävystyy. Hän on osa Manhattanin musiikkielämää.
Henkilöt > Sivuhenkilöt

Simon Byrnes (Josh Salatin) on entinen paikallinen poliisi ja Maggien entinen seksikumppani. Maggie tulee raskaaksi Simonin ollessa isä, mutta menettää vauvan koettuaan komplikaatioita. Simon saa potkut, kun Maggien isä saa selville raskaudesta.
Bennet Wilcox (Jake Robinson) on Larissan työkaveri ja Waltin poikaystävä. Walt erosi hänen kanssaan tajuttuaan, että haluaa kaikkia asioita, joita homot eivät saa. Toisen tuotantokauden lopulla Walt päättää, ettei voi elää valheessa ja sopii Bennetin kanssa.
Harlan Silver (Scott Cohen) on Larissan mies ja Tomin ystävä, joka rohkaisee häntä aloittamaan seurustelun.
Deb (Nadia Dajani) on Tomin ex-tyttöystävä.
Thomas West (R.J. Brown) on Mousen kilpailija ja entinen poikaystävä. He erosivat, kun West oli kyllästynyt kilpailemaan Mousen kanssa tämän saatua paikan Harvardista.
"The Jens" (Whitney Vance ja Alexandra Miller) ovat Donna LaDonnan kaksi käskyläistä. He seuraavat Donnaa kaikkialle neonväreihin pukeutuneina ja tehden mitä tahansa heidän johtajansa käskee.
Miller (Evan Crooks) on Dorritin entinen poikaystävä, joka työskentelee levykaupassa.
Adam Weaver (Chris Wood) on kaveri, jolle Carrie menetti neitsyytensä. Carrie tapaa hänet yrittäessään saada haastattelua lehteen.
Scott (Giullian Yao Gioiello) on Dorritin kaveri, jonka hän tapaa kotibileissään. Hänestä tulee lopulta Dorritin poikaystävä.
Barsine

Barsine (Βαρσινη, noin 363 eaa.-309 eaa.) oli persialaisen satraapin Artabazoksen vanhin tytär. Barsine oli Aleksanteri Suuren rakastajatar ja he saivat yhdessä pojan Herakleen.
Barsine meni jo nuorena naimisiin rodoslaisen Mentorin kanssa. Barsinen isä joutui pakenemaan perheineen Makedoniaan Filippos II:n hoviin vuonna 354 eaa. sen jälkeen kun hän oli kapinoinut kuningas Artakserkses III:a vastaan. Barsine tapasi luultavasti Filippoksen pojan Aleksanterin ja tämän opettajan Aristoteleen. Mentorin ansiosta Artakserkses armahti Artabazoksen ja tämä sai palata Persiaan. Mentor kuoli kuitenkin pian tämän jälkeen ja Barsine meni uusiin naimisiin Mentorin veljen Memnonin kanssa.
Aleksanteri Suuri hyökkäsi Persiaan vuonna 334 eaa. ja aluksi persialaisia joukkoja häntä vastaan johti Memnon ja myöhemmin Barsinen veli Farnabazos. Barsine joutui viettämään tämän ajan Dareios III:n hovissa. Issoksen taistelun jälkeen Aleksanteri sai vangiksi Dareioksen perheen ja myös Barsinen. Plutarkhoksen mukaan kenraali Parmenion suostutteli Aleksanterin ottamaan Barsinen rakastajattarekseen. Barsine poikkesi muista persialaisnaisita siinä että osasi kreikkaa ja tunsi makedonialaisten tavat.
Vuonna 327 eaa. Barsine synnytti Aleksanteri Suurelle pojan jolle annettiin nimeksi Herakles. Pian tämän jälkeen Aleksanteri kuitenkin otti vaimokseen Roksanen. Barsine palasi länteen ja hän asettui poikansa kanssa asumaan Pergamoniin. Vuonna 324 eaa. hän meni naimisiin Aleksanterin amiraalin ja lapsuudenystävän Nearkhoksen kanssa.
Aleksanterin kuoltua Nearkhos ehdotti Heraklesta Makedonian kuninkaaksi, mutta diadokit eivät suostuneet tähän koska tämä oli pojan isäpuoli. Vuonna 309 eaa. Polyperkhon yritti tehdä Herakleesta Makedonian kuninkaan, mutta tämä epäonnistui. Barsine ja Herakles teloitettiin pian tämän jälkeen.
Cayugan kieli

| Cayuga |
| --- | --- |
Oma nimi:  Gayogo̱hó:nǫ’
Tiedot
Alue:  Six Nations-reservaatti, Ontario; Cattaraugus-reservaatti, New York
Puhujia:  61
Kielitieteellinen luokitus
Kielikunta:  irokeesikielet
Kieliryhmä:  pohjoiset irokeesikielet
ISO 639-3:  cay
 Ohje 
Cayugan kieli (cayugaksi Gayogo̱hó:nǫ’) on Yhdysvaltain New Yorkin osavaltiossa ja Kanadan Ontarion provinssissa puhuttava irokeesikieli. Äärimmäisen uhanalaisen kielen puhujat kuuluvat cayugaintiaaneihin, mutta neljästäsadasta cayugasta vain 61 osaa kieltä.
Barsnesfjorden

| Barsnesfjorden |
| --- | --- |
 Karttakuva Barsnesfjordenista
Sijainti:  Sogn ja Fjordane,  Norja
Päävuono:  Sognevuono
Merialue:  Atlantin valtameri
Barsnesfjorden on Sognevuonoon kuuluva ja Sogndalsfjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Sogndalin kunnan alueelle. Sen pituus on 5 kilometriä.
Avaruuden arvoitukset

Avaruuden arvoitukset (ruots. Universums öde) on viisiosainen nuortenkirjasarja, jonka on kirjoittanut ruotsalainen lasten- ja nuortenkirjailija George Johansson. Kirjoista on suomennettu kolme ensimmäistä. Kirjojen nimet ovat Hyvästi maapallo (Uppbrott från jorden, 1979), suomeksi 1981, Uusi kotiplaneetta (Planetjakten, 1980), suomeksi 1982, Tuntematon planeetta (På okänd planet 1982), suomeksi 1983, Datorernas död (1983) ja Barn av Andromeda (1986). Kirjat sijoittuvat sata vuotta ilmestymisaikojaan myöhemmäksi. Ensimmäisessä kirjassa on kertojana päähenkilö Len Renberg, toisissa ulkopuolinen.
Kirjasarja julkaistiin uudelleen alkuperäiskielellä 2019-2021 välisenä aikana. Toinen osa, Uusi kotiplaneetta, poistettiin aikaisemmista uusintapainoksista kirjailijan pyynnöstä, mutta tarinan osia on lisätty kolmannen osan, Tuntemattoman planeetan vuoden 2020 painokseen.
Hyvästi Maapallo

Hyvästi Maapallo -kirjassa Maapallo on aivan erilainen kuin nykyään. Maapallo on saastunut lähes asuinkelvottomaksi, joten lähes kaikki ihmiset asuvat muilla planeetoilla. Vain kourallinen asuu Thulessa Grönlannissa. Morning star -avaruusaluksen kapteeni Len Renberg kohtaa tuntemattoman voiman Omin, joka pyytää häntä muuttamaan jonkun naisen kanssa Andromeda-galaksiin. Renberg ihmettelee, kuinka hän ja joku nainen voisivat sinne päästä. Om kertoo voivansa ajatella heidät sinne, sillä "Avaruudessa ajatus on sekä aikaa että välimatkaa voimakkaampi". Om ajatteleekin Renbergin ja tämän rotellissa (rakettihotellissa) Titanilla tapaaman Amalthean Andromeda-galaksiin.
Uusi kotiplaneetta

Uusi kotiplaneetta -kirjassa Len ja Amalthea laskeutuvat ihmisiä muistuttavien olentojen asuttamalle ja muutenkin Maata muistuttavalle Terra-planeetalle, joka on kuin Maa 1900-luvulla, Yhdistyneet kansakunnat -nimiseen valtioon, joka muistuttaa Yhdysvaltoja ja jonka kansalaiset ovat ylimielisiä planeetan muita asukkaita kohtaan. He vihaavat erityisesti konwoijeja, ryhmää, jonka ajatukset muistuttavat kommunismia. He tapaavat siellä Polaro Onyxin, joka on joutunut vaikeaan elämäntilanteeseen muun muassa vaikean avioliittonsa takia ja haluaa lähteä Lenin ja Amalthean mukaan. Len ja Amalthea suostuvat tähän, ja Len kutsuu Onyxia "liftariksi". He laskeutuvat toiselle Maata muistuttavalle planeetalle, joka on kuin Maa ennen merkittävien sivilisaatioiden syntymistä.
Tuntematon planeetta

Tuntematon planeetta -kirjassa Polaro Onyx kuolee Uudessa Maassa, kun Morning Star räjähtää. Len ja Amalthea yrittävät elää alkeellisella kulttuuritasolla. He keksivät uudelleen asioita, jotka maapallolla keksittiin muinaisuudessa. He kohtaavat planeetalla asuvia ihmistä muistuttavia älyllisiä olentoja. Amalthea tulee raskaaksi, ja kun hänen synnyttämisensä aika tulee, yksi näistä olennoista, vanha naaraspuolinen, tulee toimimaan kätilönä. Lapsi on tyttö, jolla on kuusi varvasta kummassakin jalassa.
Chaim Herzog

| Chaim Herzog> חיים הרצוג |
| --- | --- |
 Herzog 1950-luvulla.
Israelin 6. presidentti
 5. toukokuuta 1983 – 13. toukokuuta 1993  
Pääministeri:  Menachem Begin Yitzhak Shamir Shimon Peres Yitzhak Shamir Yitzhak Rabin
Edeltäjä:  Yitzhak Navon
Seuraaja:  Ezer Weizman
Henkilötiedot
Syntynyt: 17. syyskuuta 1918 Belfast, Irlanti
Kuollut: 17. huhtikuuta 1997 (78 vuotta) Tel Aviv, Israel
Puoliso:  Aura Herzog
Tiedot
Uskonto:  Juutalaisuus
 Nimikirjoitus
Chaim Herzog (hepr. ‏חיים הרצוג ‎, 17. syyskuuta 1918 – 17. huhtikuuta 1997) oli Israelin kuudes presidentti vuosina 1983–1993. Hän toimi myös brittiläisen armeijan seuraajana ja Israelin puolustusvoimissa.
Hän syntyi Belfastissa, Irlannissa ja hänen isänsä oli rabbi Yitzhak HaLevi Herzog. Isä toimi rabbina Irlannissa vuosina 1919–1937 sekä myöhemmin Israelissa ja Palestiinassa. Perheen koti sijaitsi Dublinissa. Herzog opiskeli Wesleyn collegessa Dublinissa.
Vuonna 1985 Herzog vieraili Wesleyn collegessa, johon hän avasi silloin irlantilais-juutalaisen museon.
Vuonna 1972 hän perusti Michael Foxin ja Yaakov Neemannin kanssa lakiasiaintoimiston, joka on nykyään yksi Israelin suurimpia.
Chaimin poika Isaac on työväenpuolueen puheenjohtaja, joka valittiin Israelin presidentiksi kesäkuussa 2021.
Chaim Herzogin hauta
Aiheesta muualla

Kuvia tai muita tiedostoja aiheesta Chaim Herzog Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Yitzhak Navon | Israelin presidentti 1983–1993 | Seuraaja: Ezer Weizman |
BIG6 European Football League

| BIG6 European Football League |
| --- | --- |

Laji:  amerikkalainen jalkapallo
Maa(t):   Saksa  Alankomaat  Italia  Espanja
Perustettu:  2014
Lopetettu:  2018
Joukkueita:  6
Hallitseva mestari:   New Yorker Lions
Eniten mestaruuksia:  New Yorker Lions (4)
Alempi taso:  EFL
Sivusto:  bigsix.eu
BIG6 European Football League oli amerikkalaisen jalkapallon eurooppalaisten seurajoukkueiden vuosittainen turnaus. Turnaukseen osallistuivat Saksan, Itävallan ja Ranskan pääsarjojen parhaat joukkueet, ja turnauksen mestaruusottelu oli nimeltään Eurobowl. BIG6 tituleerasi itseään Euroopan kovatasoisimmaksi turnaukseksi.
BIG6 perustettiin vuonna 2014 kun silloinen Euroopan lajiliitto halusi tiivistää Euroopan mestaruussarjaa. Uusi BIG6 muodostettiin viime vuosien menestyksekkäimmistä joukkueista ja sarja otti haluunsa EFL-liigan loppuottelun Eurobowlin. EFL-liigasta tuli alempi sarjataso ja sille luotiin uusi loppuottelu EFL Bowl. Euroopan lajiliitto yhdistyi maailmanliiton kanssa samana vuonna, jolloin Saksan lajiliitto otti itselleen vastuun sarjoista.
Turnauksessa kuusi joukkuetta pelasivat toisiaan vastaan kahdessa lohkossa. Lohkojen voittajat kohtasivat finaaliottelussa, jonka järjestysvastuu oli paremmin sijoittuneella joukkueella. Turnauksen huonoiten sijoittunut joukkue joutui karsimaan ensi vuoden paikastaan EFL-liigan mestaria vastaan, mikäli tämä täytti turnaukseen vaadittavat kriteerit.
BIG6 ja EFL lopetettiin kauden 2018 jälkeen. Eurooppalaiset seurat olivat kiinnostuneet ennemmin laajemmasta CEFL-liigasta, eikä sarjoihin ollut enää riittävästi osallistujia.
Joukkueet 2018

|  | Kaupunki | Kotikenttä | Kaudet sarjassa |
| --- | --- | --- | --- |
|  New Yorker Lions | Braunschweig, Saksa | Eintracht-Stadion | 5. (2014–2018) |
|  Frankfurt Universe | Frankfurt, Saksa | Frankfurter Volksbank Stadion | 2. (2017–2018) |
|  Amsterdam Crusaders | Amsterdam, Hollanti | Sportpark Sloten | 2. (2017–2018) |
|  Flash de La Courneuve | La Courneuve, Ranska | Stade Géo André | 2. (2015, 2018) |
Joukkueet 2018 > Aiemmat joukkueet

|  | Kaudet |
| --- | --- |
 Aix-en-Provence Argonautes: 1 (2016)
 Badalona Dracs: 1 (2017)
 Berlin Adler: 3 (2014–2016)
 Berlin Rebels: 1 (2017)
 Calanda Broncos: 1 (2014)
 Dresden Monarchs: 1 (2014)
 Milano Seamen: 1 (2017)
 Schwäbisch Hall Unicorns: 2 (2015–2016)
 Swarco Raiders Tirol: 3 (2014–2016)
 Vienna Vikings: 3 (2014–2016)
Eurobowlit

|  | Vuosi | Kaupunki | Voittaja | Häviäjä | Tulos |
| --- | --- | --- | --- | --- | --- |
| Eurobowl XXVIII | 2014 |  Berliini |  Berlin Adler |  New Yorker Lions | 20 – 17 |
| Eurobowl XXIX | 2015 |  Braunschweig |  New Yorker Lions |  Schwäbisch Hall Unicorns | 24 – 14 |
| Eurobowl XXX | 2016 |  Innsbruck |  New Yorker Lions |  Swarco Raiders Tirol | 35 – 21 |
| Eurobowl XXXI | 2017 |  Frankfurt am Main |  New Yorker Lions |  Frankfurt Universe | 55 – 14 |
| Eurobowl XXXII | 2018 |  Frankfurt am Main |  New Yorker Lions |  Frankfurt Universe | 20 – 19 |
Bart Berman

Bart Berman (s. 29. joulukuuta 1938 Rotterdam) on alankomaalais-israelilainen pianisti ja taidemusiikin säveltäjä.
Bertman opiskeli pianonsoittoa Jaap Spaandermanin johdolla Amsterdamissa. Hänet tunnetaan mm. Franz Schubertin sekä 1900-luvun taidemusiikin tulkitsijana.
Charlotta Saari

Charlotta Saari (s. 11.8.2000) on suomalainen laulaja, joka valittiin vuoden 2023 tangokuningattareksi Seinäjoen tangomarkkinoilla. Siviiliammatiltaan hän on kynsiteknikko ja valokuvaaja.
Charlotta Sandkulla

Charlotta Elly Evelina Sandkulla (s. 14. huhtikuuta 2004 Kruunupyy) on suomalainen moukarinheittäjä. Hän edustaa IF Åsarnaa ja hänen valmentajanaan toimii David Söderberg. Kalevan kisoista Sandkulla on voittanut moukarinheiton pronssia vuonna 2024. Lisäksi hän on voittanut useita eri ikäluokkien SM-mitaleita sekä talvimestaruuskisojen hopeaa vuonna 2024. Ennätyksekseen Sandkulla on heittänyt tuloksen 68,05 metriä vuonna 2024.
Sandkulla oli mukana alle 20-vuotiaiden MM-kisoissa Calissa, Kolumbiassa vuonna 2022. Hän heitti karsinnassa tuloksen 57.53m, mikä riitti 17. sijaan. Sandkulla edusti Suomea myös alle 20-vuotiaiden EM-kisoissa Jerusalemissa vuonna 2023. Hän heitti kisojen karsinnassa tuloksen 56,82m, mikä riitti sijaan 16. Vuonna 2024 Sandkulla oli mukana ensimmäisessä aikuisten Ruotsi-ottelussaan sijoittuen kisan kuudenneksi tuloksella 59,42m.
Avaruuden asuttaminen

Toruksen muotoinen avaruusasema sisältä. Stanfordin yliopistossa 1975 tehty suunnitelma.
NASAn näkeymys siirtokunnasta Kuussa.
Avaruuden asuttaminen tarkoittaa sitä, että ihminen voisi tulevaisuudessa rakentaa avaruuteen kuille, planeetoille tai asteroideille pysyviä asumuksia ja asutuskeskuksia. Ainakin alkuvaiheessa nämä asutuskeskukset olisivat ISS-avaruusaseman tavoin ympäristöstään eristettyjä, koska monilla taivaankappaleilla ei ole hengityshelpoista ilmaa. On tutkittu, voitaisiinko jotkut planeetat maankaltaistaa muokkaamalla niiden kaasukehää. Ajatuksia avaruuden asuttamisesta on esitelty muun muassa tieteiskirjallisuudessa ja -elokuvissa.
Sijainti

Monesti on kuviteltu ihmisen rakentavan pysyviä asutuksia Kuuhun ja Marsiin. Kuun mahdollinen asuttaminen on yksi Nasan Kuu-ohjelman tutkimuskohteista. Kuu on Maan läheisin taivaankappale, ja sen ominaisuudet tunnetaan hyvin, minkä vuoksi Kuuhun on usein suunniteltu siirtokuntaa. Avaruuden asuttaminen vaatii nykyistä kehittyneempää tekniikkaa ja voimaperäistä paikallisten luonnonvarojen hyödyntämistä. On kuitenkin ehdotettu että esimerkiksi Kuusta, Marsista ja asteroideista voitaisiin louhia mineraaleja ja Marsista saadaan napalakeista vettä, happea ja metaania polttoaineeksi. Marsin kaasukehässä on runsaasti hiiltä (hiilidioksidina).
Perusteluja

Avaruuden asuttamista on perusteltu hyvin erilaisista lähtökohdista. Stephen Hawkingin mukaan ihmisen luontainen itsekkyys ja aggressiivisuus johtaa luonnonvarojen loppumiseen ja maapallon ylikansoittumiseen ja siksi avaruuteen on pakko lähteä.
Aiheesta muualla

Kuvia tai muita tiedostoja aiheesta Avaruuden asuttaminen Wikimedia Commonsissa
Taiteilijan näkemys "kokoonpuhallettavasta" asumuksesta Kuussa.